Vazirlar Mahkamasining “Qarindoshlar orasida buyrak va (yoki) jigar bo‘lagini transplantatsiya qilish tartibi to‘g‘risidagi vaqtinchalik nizomni tasdiqlash haqida” 2017-yil 23-oktabrdagi 859-son qaroriga o‘zgartirish va qo‘shimchalar kiritish to‘g‘ri

Aholiga ko‘rsatilayotgan yuqori texnologiyali ixtisoslashgan tibbiy yordam tizimini yanada takomillashtirish, shu jumladan, gematopoetik suyak ko‘migi o‘zak hujayralarini transplantatsiya qilish tartibini belgilash maqsadida Vazirlar Mahkamasi qaror qiladi:
 1. Vazirlar Mahkamasining “Qarindoshlar orasida buyrak va (yoki) jigar bo‘lagini transplantatsiya qilish tartibi to‘g‘risidagi vaqtinchalik nizomni tasdiqlash haqida” 2017-yil 23-oktabrdagi 859-son qaroriga ilovaga muvofiq o‘zgartirish va qo‘shimchalar kiritilsin.
 2. O‘zbekiston Respublikasi Sog‘liqni saqlash vazirligi:
 manfaatdor vazirlik va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin;
 2021-yil 1-iyulga qadar ushbu qaror talablarini hisobga olgan holda, gematopoetik suyak ko‘migi o‘zak hujayralarini ko‘chirib o‘tkazish jarayonini tashkil etish bo‘yicha “yo‘l xaritasi”ni tasdiqlasin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari B.A. Musayev va O‘zbekiston Respublikasi sog‘liqni saqlash vaziri A.M. Xadjibayev zimmasiga yuklansin.
 1. Qaror nomi quyidagi tahrirda bayon qilinsin:
 2. Qarorning muqaddimasi quyidagi tahrirda bayon qilinsin:
 “Surunkali buyrak va jigar hamda qon hosil qilish tizimi kasalliklarining terminal bosqichidagi bemorlarni yuqori texnologiyali ixtisoslashtirilgan tibbiy yordam bilan ta’minlash, shuningdek, respublikada transplantatsiya jarrohlik amaliyotlarini keng joriy etishni tashkil qilish maqsadida Vazirlar Mahkamasi qaror qiladi:”.
 3.1-band quyidagi tahrirda bayon qilinsin:
 “1. Buyrak va (yoki) jigar bo‘lagi hamda gematopoetik suyak ko‘migi o‘zak hujayralarini transplantatsiya qilish tartibi to‘g‘risidagi vaqtinchalik nizom ilovaga muvofiq tasdiqlansin”.
 4. Ilovada:
 a) nomi quyidagi tahrirda bayon qilinsin:
 b) 1 va 2-bandlar quyidagi tahrirda bayon qilinsin:
 “1. Ushbu Vaqtinchalik nizom tirik donordan buyrak va (yoki) jigar bo‘lagi hamda gematopoetik suyak ko‘migi o‘zak hujayralarini transplantatsiya qilish tartibini, transplantatsiyani bajarishga ko‘rsatma va qarshi ko‘rsatmalarni, donor va retsipiyentning huquqlari va majburiyatlarini belgilaydi.
 2. Buyrak va (yoki) jigar bo‘lagini transplantatsiya qilish retsipiyentga o‘zining jabrlangan va hayot uchun muhim faoliyatini bajarolmasdan, uning sog‘lig‘iga qaytarib bo‘lmaydigan asoratlarga olib keladigan buyrak va (yoki) jigar bo‘lagi o‘rniga tirik qarindosh donordan sog‘lom buyrak va (yoki) jigar bo‘lagini ko‘chirib o‘tkazish maqsadida bajariladigan jarrohlik amaliyotdir.
 Gematopoetik suyak ko‘migi o‘zak hujayralarini transplantatsiya qilish — bu inson salomatligining qaytarib bo‘lmas buzilishlariga olib keluvchi va qon hosil qilish vazifalarini amalga oshira olmaydigan shikastlangan hujayralar o‘rniga retsipiyentga o‘zining sog‘lom suyak ko‘migi o‘zak hujayralarini yoki tirik donorning suyak ko‘migi o‘zak hujayralarini ko‘chirib o‘tkazish maqsadida amalga oshiriladigan jarrohlik amaliyoti hisoblanadi”.
 v) 3-bandda:
 birinchi xatboshi quyidagi tahrirda bayon qilinsin:
 “3. Buyrak va (yoki) jigar bo‘lagini transplantatsiya qilish uchun o‘zaro birinchi, ikkinchi, uchinchi va to‘rtinchi darajada qarindosh bo‘lgan shaxslar tirik qarindosh donorlar mumkin, bunda:”;
 quyidagi mazmundagi xatboshi qo‘shilsin:
 “Gematopoetik suyak ko‘migi o‘zak hujayralarini transplantatsiya qilish uchun retsipiyentning qarindoshlari hamda u bilan qarindoshlik aloqalari bo‘lmagan shaxslar ham tirik donorlar bo‘lishi mumkin”;
 g) 61 va 62-bandlar quyidagi tahrirda bayon qilinsin:
 “61. Gematopoetik suyak ko‘migi o‘zak hujayralarini transplantatsiya qilish faqat Respublika ixtisoslashtirilgan gematologiya ilmiy-amaliy tibbiyot markazida amalga oshiriladi.
 62. O‘zbekiston Respublikasi Sog‘liqni saqlash vazirligi tizimidagi tibbiyot tashkilotlarida buyrak yoki jigar bo‘lagi hamda gematopoetik suyak ko‘migi o‘zak hujayralarini transplantatsiya qilish amaliyotini o‘tkazish uchun retsipiyentni (donor bilan) shifoxonaga yotqizish va tibbiy yordamni tashkil etish Vazirlar Mahkamasining 2017-yil 5-sentabrdagi 696-son qarori bilan tasdiqlangan O‘zbekiston Respublikasi Sog‘liqni saqlash vazirligi tizimidagi tibbiyot tashkilotlarida O‘zbekiston Respublikasi Davlat budjeti mablag‘lari hisobiga tibbiy yordam ko‘rsatish tartibi to‘g‘risida nizomga muvofiq amalga oshiriladi”;
 d) quyidagi mazmundagi 81-band qo‘shilsin:
 “81. Quyidagilar gematopoetik suyak ko‘migi o‘zak hujayralarini transplantatsiya qilish bo‘yicha ko‘rsatmalar hisoblanadi:
 o‘tkir limfoblast leykoz va uning shakllari, o‘tkir miyeloblast leykoz va uning shakllari;
 miyelom kasalligi, surunkali miyeloleykoz, surunkali limfoleykoz, miyelodisplastik sindrom;
 aplastik anemiya, birlamchi tug‘ma immunodefitsit, autoimmun tizimli kasalliklarni ayrim turlari, limfomalar, talassemiyaning og‘ir turlari”;
 e) quyidagi mazmundagi 101-band qo‘shilsin:
 “101. Quyidagilar gematopoetik suyak ko‘migi o‘zak hujayralarini transplantatsiya qilishga qarshi ko‘rsatmalar hisoblanadi:
 ruhiy buzilishlar;
 faol infeksiya;
 qandli diabet dekompensatsiyasi;
 homiladorlik;
 asosiy kasallikni inkurabel retsidivi;
 donor va retsipiyentning nomuvofiqligi;
 bemorni ximiorezistentligi”;
 j) 12-bandning ikkinchi va uchinchi xatboshilarida “jigar bo‘lagi” so‘zlaridan keyin “hamda gematopoetik suyak ko‘migi o‘zak hujayralarini” so‘zlari qo‘shilsin.